Կարևորելով բաց քննարկումների անհրաժեշտությունը համայնքային կյանքում՝ սրբազան հայրը նշեց, որ Հայոց Եկեղեցին այն կառույցն է, որը տալիս է իր շուրջը համախմբվելու, համայնքային կյանքը կենտրոնացնելու հնարավորություն, ինչը նաև վիրահայության, որպես համայնքային կառույց, ձևավորվելու գրավականն է: «Ազգանվեր գործունեություն, հայապահպանություն, հավատարմություն Հայ Առաքելական Եկեղեցուն, նվիրվածություն մայր հայրենիքին և այն երկրին ու նրա պետությանը, որի քաղաքացիներն եք դուք - ահա սա պետք է լինի հայ համայնքի գործունեության նպատակը»,- եզրափակեց իր խոսքը Վիրահայոց թեմի առաջնորդը: